proxectonos/corpus_dominio_legal_administrativo_tmp huggingface dataset:
APROBACIÓN INICIAL DO PROXECTO URBANIZACIÓN DO ANTIGO MERCADO
ADMINISTRACIÓN LOCAL — Municipal — Cañiza, A (Urbanismo e Patrimonio, 21/05/2019)

En cumprimento do disposto no artigo 226 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia; sométese a exposición pública durante o prazo dun mes mediante anuncio que se publicará no boletín Oficial da Provincia en un dos xornais de maior difusión, durante o cal os interesados poderán examinar o expediente nas Oficinas Xerais do Concello localizadas na primeira planta do edificio sito na rúa Oriente 11, así como presentar as alegacións, reclamacións ou suxestións que desexen, mediante escrito dirixido á Alcaldía. Así mesmo, publícase para os efectos de legal notificación a aqueles afectados que puidesen resultar descoñecidos, en virtude do previsto no artigo 44 da Lei 39/2015, do 1 de outubro, do procedemento administrativo común das administracións públicas. Documento asinado electronicamente por MIGUEL A. DOMINGUEZ ALFONSO, Alcalde do Concello de A Cañiza.
RESOLUCIÓN PRESIDENCIAL VACACIÓNS DONA MARÍA VICTORIA ALONSO MÉNDEZ
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/09/2019)

Dada conta que a deputada provincial Dona Rosa Joaquina Durich Faia vai a estar ausente por vacacións durante os días 4 ó 11 de setembro, ambos inclusive, Resultando que mediante Resolucións Presidenciais de 15 de xullo e 1 de agosto de 2019 ( Rex. núm.2019012988 e 2019014186, respectivamente) delegáronse as competencias en materia de CULTURA (Pazo de Liñares, Castro Deza, Programas para a difusión da cultura audiovisual e para a valorización do talento e a creatividade) en dona Rosa Joaquina Durich Faia, Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro: 1 Avocar as competencias que Dona Rosa Joaquina Durich Faia ostenta, polo motivo da ausencia antes exposta.2 Delegar durante os días 4 ó 11 de setembro, ambos inclusive, as citadas competencias no deputado, D. Ovidiu Sorin Tomeo Rabassa.3 A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Rosa Joaquina Durich Faia.4 Esta Resolución surtirá efectos dende o día 4 de setembro, sen prexuízo da súa integra publicación no BOPPO e na páxina web. O que lle traslado para o seu coñecemento e demais efectos. Pontevedra, a 6 de setembro de 2019. O secretario
EXECUCIÓN DE TÍTULOS XUDICIAIS 007/2019, NOTIFICACIÓN A MOTORCANGAS, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 29/01/2019)

Fago saber: Que no procedemento EXECUCIÓN DE TÍTULOS XUDICIAIS 7/19, seguidos a instancia de D. JAMES RICHARD SEVASTIAN HOMET LONBIDE fronte á empresa MOTORCANGAS, S. L., ditouse a seguinte resolución, da que se achega un extracto: “AUTO: Maxistrado-Xuíz D. MBALLO VLADULESCU CERRATOS.—Vigo, catorce de xaneiro de dous mil dezanove. ÚNICO: D. JAMES RICHARD SEVASTIAN HOMET LONBIDE presentou un escrito no cal solicitaba a execución da SENTENZA de data do 20.11.18 fronte a MOTORCANGAS, S. L., en reclamación de 40.792,23 euros de principal, xuros e custas. (Seguen fundamentos de dereito e parte dispositiva). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a MOTORCANGAS, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, catorce de xaneiro de dous mil dezanove.—A Letrada da Administración de Xustiza.
DELEGACIÓN DE FUNCIÓNS DA ALCALDÍA NA 1ª TENENTE DE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 04/10/2019)

Tendo previsto ausentarme do municipio o día 20 de setembro 2019, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 1ª Teniente de Alcalde, dona Cristina Fernández Davila, o 20 de setembro de 2019. Segundo: Comunicar esta Resolución á interesada así como ós departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra, así como no taboleiro municipal. Mándao e asinao o Sr. Alcalde, don Xosé Represas Giráldez, en Ponteareas. (Documento asinado electronicamente).
CORRECCIÓN DE ERRO NO ANUNCIO DE DELEGACIÓN DE COMPETENCIAS DO CONCELLO DO GROVE
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 09/09/2019)

No Boletín Oficial da Provincia de Pontevedra número 149 de data 4 de agosto de 2019, publicouse un anuncio relativo á aceptación polo Pleno da Deputación Provincial de Pontevedra, da delegación efectuada polo Concello do Grove para desenvolver as facultades de recadación das multas de tráfico e a encomenda de xestión da colaboración na tramitación dos expedientes sancionadores en materia de multas de tráfico, dende o comezo do procedemento sancionador co boletín de denuncia ata o inicio do proceso recadatorio. Así como a recadación en vía executiva do resto das sancións. Advertido un erro na data do acordo plenario no que o Concello do Grove realizou a citada delegación, ó abeiro do establecido no artigo 109 da Lei 39/2015, de 1 de outubro, do procedemento administrativo común das Administracións Públicas, procedese a súa rectificación no sentido seguinte: O que se fai público para xeral coñecemento e demais efectos. Pontevedra, a 4 de setembro de 2019. O deputado delegado área de Réxime Interior, O secretario Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
APROBACIÓN INICIAL DA RPT
ADMINISTRACIÓN LOCAL — Municipal — Caldas de Reis (Presupostos e cadros de persoal, 18/02/2019)

Por Acordo do Pleno municipal de data 7 de febreiro de 2019, aprobouse inicialmente a Relación de Postos de Traballo do Concello de Caldas de Reis. Ao abeiro do disposto no artigo 202 da Lei 2/2015 de 29 de abril de Emprego Público de Galicia, sométese o expediente a información pública polo prazo de vinte días, a contar desde o día seguinte ao de publicación do presente anuncio no Boletín Oficial da Provincia, durante o cal os interesados poderán presentar as alegacións, suxestións ou reclamacións que estimen oportunas. A relación considerarase definitivamente aprobada se durante o citado prazo non se presentaron reclamacións; en caso contrario, a relación de postos de traballo deberá ser obxecto de aprobación definitiva, previa resolución das reclamacións, suxestións ou alegacións presentadas. Caldas de Reis, O Alcalde-Presidente, Juan Manuel Rey Rey Documento datado e asinado dixitalmente ao marxe
NOMEAMENTO DE Dª. MÓNICA GARCÍA VALLADARES COMO FUNCIONARIA TÉCNICO SUPERIOR POR PROMOCIÓN INTERNA
ADMINISTRACIÓN LOCAL — Municipal — Lama, A (Persoal, oposicións, 13/12/2019)

Por Resolución de Alcaldía núm.2019-0702 de data 02.12.19, una vez concluído o procedemento selectivo, efectuouse o nomeamento de: Característica da praza: O funcionario nomeado deberá tomar posesión ou incorporarse no prazo de dun mes a partir da publicación do seu nomeamento. O que se fai público aos efectos do artigo 60 da Lei 2/2015, de 29 de abril, do emprego público de Galicia e 25.2 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, de 10 de marzo. O alcalde, na data que figura á marxe O alcalde, Jorge Canda Martínez
APROBACIÓN DA RELACIÓN DEFINITIVA DO PROCESO SELECTIVO DUN POSTO DE PROFESOR/A COLABORADOR/A DE METODOLOXÍA DA INVESTIGACIÓN DA ESCOLA UNIVERSITARIA DE ENFERMERÍA, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DA ENTREVISTA
ADMINISTRACIÓN LOCAL — Provincial — Deputación Provincial (Persoal, oposicións, 06/09/2019)

O deputado, en virtude das competencias delegadas da Presidencia en materia de persoal, dita a seguinte RESOLUCIÓN: Na páxina web e nos taboleiros de anuncios da Escola Universitaria de Enfermería e desta Deputación Provincial publicouse o 13 de agosto de 2019 a Resolución do 7 de agosto de 2019 pola que se fixo pública a relación provisional de aspirantes admitidos e excluídos ó proceso selectivo convocado para cubrir un posto de profesor/a colaborador/a de metodoloxía da investigación na Escola Universitaria de Enfermería, dependente da Deputación Provincial de Pontevedra. De acordo co disposto na base V da convocatoria e no artigo 20 do Real decreto 364/95, de 20 de marzo, RESOLVO: 1º Aprobar a relación definitiva de aspirantes admitidos que figura como anexo I desta Resolución.2º Designar os membros que integrarán o tribunal cualificador e determinar a data en que terá lugar a súa constitución e a realización da entrevista: De acordo co disposto nas bases da convocatoria, os membros dos tribunais deberán absterse de intervir, comunicándollo á presidenta, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), así como cando realizasen tarefas de preparación de aspirantes durante os cinco anos anteriores á publicación da convocatoria. Os aspirantes tamén poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP. Os aspirantes deberán presentarse para a entrevista provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios necesarios para a exposición do proxecto docente. En cumprimento do sinalado na base terceira da convocatoria, os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas.” Ningún O que lle traslado para o seu coñecemento, cumprimento e demais efectos. Pontevedra, a 2 de setembro de 2019 O Deputado delegado O secretario
DECRETO DA ABSTENCIÓN DA ALCALDÍA E DA PRIMEIRA TENENCIA DE ALCALDÍA
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 13/06/2019)

Por decreto da Alcaldía nº 2019-0354, de data 4 de xuño de 2019, adoptouse a seguinte resolución: Sinatura do Convenio coa CMMCA e orde de pago que leva consigo. O Pleno da Corporación do Concello de Pazos de Borbén de data 07/01/2019 acordou aprobar a sinatura do Convenio de Colaboración coa Comunidade de Montes en Man Común de Amoedo respecto do Polígono Industrial A Chan, sobor o que este Concello ostenta un dereito de retención que ao noso xuízo, de acordo cos informes técnicos recollidos no expediente (1.347/2018) e non obstante o Auto de homologación en vía civil (nº 118/2009) entendemos quedaría sen contido coa súa entrada en vigor, polo que esta Alcaldía e a Krzysztof Jan Gessa Frejo teñen presentado recurso na xurisdición contencioso-administrativa, pendente de resolución. De acordo co artigo 21.1. b) da Lei 7/1985, do 2 de abril, reguladora das bases de réxime local, corresponde ao Alcalde a representación legal do Concello, sen embargo debe absterse para a sinatura deste Convenio e a ordenación de pagos que leva consigo, ó existir cuestión litixiosa pendente, de acordo co establecido no artigo 23.2. a) in fine da Lei 40/2015, do 1 de outubro, do réxime xurídico do sector público. Correspóndenlle aos tenentes de alcalde substituír a esta Alcaldía na totalidade das súas funcións e por orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións, sendo Tenentes de Alcalde deste Concello: 1º Ingrid Veronica Cambas Seto 2º Melissa Jane Barberi Valido 3º- Vaidotas Francisco Fermin Puga Mouce (Resolución de Alcaldía de data 25/06/2015, modificada en data 21 de febreiro de 2018 – BOP nº 142 de data 27 de xullo de 2015 e BOP nº 46 de data 6 de marzo de 2018). Concorrido a mesma causa de abstención no primeiro Tenente de Alcalde, que asina este documento para súa manifestación, se proceda pola secretaría municipal ás comunicacións e publicacións que corresponda.” Pazos de Borbén, á data da sinatura á marxe. Documento asinado electronicamente O alcalde
APROBACIÓN DEFINITIVA DO EXPEDIENTE DE MODIFICACIÓN DE CRÉDITO ENTRE APLICACIONES DE GASTO DE DISTINTA ÁREA DE GASTO
ADMINISTRACIÓN LOCAL — Municipal — Vilaboa (Presupostos e cadros de persoal, 03/01/2019)

O Pleno do Concello de Vilaboa, en sesión ordinaria celebrada o día 30 de novembro de 2018, aprobou inicialmente o expediente de modificación orzamentaria nº21/2018, na modalidade de Transferencia de crédito entre aplicacións orzamentarias de distinta área de gasto, por importe de 9.000,00 euros. Publicado o preceptivo anuncio no Boletín Oficial da Provincia, número 233, de data 4 de decembro de 2018 e transcorrido o prazo de exposición ao público, sen que se presentasen reclamacións, de acordo co estipulado no artigo 169.3 do Real Decreto lexislativo 2/2004, do 5 de marzo, procédese a súa publicación definitiva, resumida por capítulos: Documento asinado electronicamente. O alcalde José Luis Poceiro Martínez
DH. W36.68080. SOLICITUDE DE MIGUEL ÁNGEL FERNÁNDEZ CASTRO, DE AUTORIZACIÓN OBRAS VIVENDA UNIFAMILIAR. SIXTO-SOLOBEIRA. VILAGARCÍA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 17/10/2019)

As obras solicitadas consisten na construción dunha vivenda unifamiliar de planta baixa de 103,99 m 2 construídos e unha piscina de 50,00 m 2, nas parcelas de referencia catastral 0508209NH2100N0001ZZ e 0508208NH2100N0001SZ a unha distancia mínima de 44,87 m. do Rego do Sixto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 27 de agosto de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL MODIFICACIÓN DE PLANTILLA E ANEXO DE PERSOAL. EXP.955/2018. PRAZA CONSERXE.
ADMINISTRACIÓN LOCAL — Municipal — Vila de Cruces (Presupostos e cadros de persoal, 15/01/2019)

O Pleno da Corporación en sesión ordinaria celebrada con data 21 de decembro de 2018, acordou a aprobacion inicial da modificación da Plantilla e do Anexo de Persoal do Orzamento do Concello de Vila de Cruces a efectos da dotación dunha praza de Conserxe (código RPT 03.02.03.01) e amortización dunha praza de Operario de Servizos Múltiples (código RPT 03.02.01.01); polo que, en cumprimento do establecido no artigo 126.3 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de Réxime Local e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, ponse de manifesto na Secretaría Xeral e na Sede Electrónica do Concello (https://viladecruces.sedelectronica.es/transparency), por un prazo de quince (15) días hábiles, contados a partir do seguinte ao da publicación do presente anuncio no Boletín Oficial da Provincia de Pontevedra, durante os cales os interesados poderán examinala dcumentación e presentar alegacións ante o Pleno da Corporación. Entenderase definitivamente aprobada a modificación da plantilla e anexo de persoal do orzamento do Concello de Vila de Cruces, se durante o citado prazo non se presentaron reclamacións. En caso contrario, o Pleno disporá dun mes para resolvelas. Documento asinado electrónicamente á marxe.
APROBACIÓN PADRÓN DE POSTOS DE FEIRAS, EXERCICIO 2019
ADMINISTRACIÓN LOCAL — Municipal — Redondela (Recadación, 07/02/2019)

Aprobado por Resolución da Alcaldia nº 2019–0271 de data 29 de xaneiro de 2019 o Padrón de Postos Feiras correspondente ao exercicio 2019, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario da taxa sobre Postos Feiras será o comprendido entre o 15 de febreiro e o 15 de abril do 2019, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 15 de marzo de 2019 non tivesen recibido nos seus domicilios os formularios de ingreso, disporán de prazo ata o 15 de abril de 2019 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
EXPOSICIÓN PÚBLICA APROBACIÓN INICIAL CONTA XERAL 2018
ADMINISTRACIÓN LOCAL — Municipal — Soutomaior (Presupostos e cadros de persoal, 14/05/2019)

Informada favorablemente pola Comisión Especial de Contas, en sesión de data 7 de Maio de 2019, a Conta Xeral correspondente ao exercicio 2018, exponse ó público por prazo de quince días, contados a partir do seguinte ó da publicación deste anuncio, durante os cales e oito máis, os interesados poderán presentar reclamacións, reparos ou observacións, ó abeiro do artigo 212.3 do Texto Refundido do RD. Lexislativo 2/2004, de 5 de marzo. Documento asinado dixitalmente á marxe. O alcalde
CONVOCATORIA ASAMBLEA XERAL ORDINARIA DA COMUNIDAD DE USUARIOS DE APROVECHAMIENTO DE AGUA DE SANGUIÑEDA
SECCIÓN NON OFICIAL —  — Comunidad de Aprovechamiento de Aguas de Sanguiñeda (Outros documentos, notificacións e informacións públicas, 26/02/2019)

Estimad@ comuneir@: En cumprimento do artigo 27 do Regulamento da Comunidade de Usuarios e Aproveitamento de Augas de Sanguiñeda, convocase a todos os comuneiros á Xunta Xeral que terá lugar o SÁBADO día 30 de MARZO do 2019, no Local Social do Agueiro, ás 17,00h. na primeira convocatoria e media hora máis tarde na segunda. A Xunta Directiva. Se informa os comuneir@s que na Xunta Xeral solo poden votar os titulares das tomas, se algún comuneiro desexa delegar o seu voto debera facelo por escrito, tamén se recomenda os comuneiros que estén pendentes de cambio de titularidade soliciten a xunta directiva os documentos a cumprimentar para levar a cabo este proceso. No caso das empresas e entidades deben entregar o documento de delegación de voto unha semana antes a xunta directiva da comunidade Yo D/Dª. ……………………….………………….……. con DNI…….……. comuneiro da Comunidade de Usuarios de Aproveitamento de Augas de Sanguiñeda con as tomas ……………………………….……. delego a meu voto para a Xunta Xeral do día 30 de Marzo de 2019 en ……………………….………………….……. co DNI …….……., e asi o firmo. Firma comuneiro Firma representante *Se debe axuntar c opia do DNI do comuneiro e do representante
CONCESIÓN E NON CONCESIÓN DE BOLSAS A DEPORTISTAS DE ALTO NIVEL (DEPO_DAN) E DEPORTISTAS PROMESA (DEPO_PROMESA) PARA O ANO 2019
ADMINISTRACIÓN LOCAL — Provincial — Deputación Provincial (Subvencións e axudas, 05/09/2019)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2019, publícanse as bolsas concedidas e non concedidas no mes de setembro, polo Servizo de Deportes da Deputación Provincial, a Deportistas de alto nivel (Depo_Dan) e Deportistas promesa (Depo_Promesa) para o ano 2019, aprobadas por Xunta de Goberno na súa sesión ordinaria do día 02 de setembro de 2019 Pontevedra, 05 de setembro de 2019. A presidenta O secretario
SEGREGACIÓN DO TECOR SAN CIBRÁN-XINES PO-10131 DOS TERREOS DE BAMIO
XUNTA DE GALICIA — CONSELLERÍA DE MEDIO AMBIENTE, TERRITORIO E VIVENDA — Xefatura Territorial de Pontevedra (Outros documentos, notificacións e informacións públicas, 29/04/2019)

Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente, Territorio e Vivenda, SERVIZO DE CONSERVACIÓN DA NATUREZA – na Avda. María Victoria Moreno núm., 43-2º andar, en Pontevedra, durante o prazo de UN MES, contado a partir da data da publicación deste edicto, para que poidan formular as alegacións que estimen oportunas. Pontevedra, 8 de abril de 2019 O Xefe Territorial José Manuel González González SINATURA ELECTRÓNICA
MODIFICACIÓN DO REGULAMENTO DE RÉXIME INTERIOR DA ESCOLA INFANTIL MUNICIPAL
ADMINISTRACIÓN LOCAL — Municipal — Cambados (Ordenanzas e Regulamentos, 14/10/2019)

O Pleno do Concello de Cambados, en sesión ordinaria celebrada o 26.09.2019, acordou aprobar inicialmente o Regulamento de Réxime Interior da Escola Infantil Municipal. En cumprimento do disposto no artigo 49 da Lei 7/1985 do 2 de abril sométese o expediente a información pública por un período de trinta días hábiles contados desde a publicación do presente anuncio no Boletín Oficial da Provincia de Pontevedra para a presentación das reclamacións e suxerencias que se estimen oportunas. Cambados. (Asinado dixitalmente)
APROBACIÓN DEFINITIVA DOS EXPEDIENTES DE MODIFICACIÓN DE CRÉDITOS–CRÉDITO EXTRAORDINARIO E SUPLEMENTO
ADMINISTRACIÓN LOCAL — Municipal — Lalín (Presupostos e cadros de persoal, 29/03/2019)

Esgotado o prazo de exposición ao público dos expedientes de modificación de créditos-Crédito Extraordinario e Suplemento de Crédito Nº 2-P/2019 (Expte.660/2019), Nº 3-P/2019 (Expte.702/2019), Nº 4-P/2019 (Expte.715/2019) e Nº 5-P/2019 (Expte.729/2019) aprobados polo Pleno desta Corporación en sesión celebrada o día 25 de febreiro do presente ano sen que se presentara reclamación alguna contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 26 de marzo de 2019 O Alcalde, Rafael Cuíña Aparicio DOCUMENTO ASINADO DIXITALMENTE
ACORDO ADOPTADO POLO PLENO DE ORGANIZACIÓN POLO QUE SE APROBA PERIOCIDADE DAS SESIÓNS ORDINARIAS DA XUNTA DE GOBERNO LOCAL
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 15/07/2019)

A efectos de coñecemento xeral, efectúase a publicación do acordo adoptado na sesión extraordinaria celebrada polo Pleno do Excmo. Concello de A Estrada o 21 de xuño de 2019, polo que se aproba da periodicidade das sesións ordinarias da Xunta de Goberno Local desta corporación: “Vista a proposta da Alcaldía-Presidencia de data 18/06/2019, en relación co asunto que se trata de seguido. Constituída a Corporación Local en sesión celebrada o 15 de xuño de 2019, como consecuencia das eleccións locais do día 26 de maio de 2019, convocadas por Real Decreto 209/2019, de 1 de abril, polo que se convocan eleccións locais e ás Asembleas de Ceuta e Melilla para o 26 de maio de 2019, de conformidade co disposto no artigo 38 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), procede determinar o réxime da periodicidade das sesións ordinarias da Xunta de Goberno Local. Considerando o sinalado no artigo 211 da Lei galega 5/1997 de Administración Local, no artigo 112 e 113 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais. Determinar unha periodicidade semanal para as sesións ordinarias da Xunta de Goberno Local.” A ALCALDE, (documento asinado electronicamente á marxe)
APROBACIÓN INICIAL DA MODIFICACIÓN PUNTUAL DA RELACIÓN DE POSTOS DE TRABALLO E CADRO DE PERSOAL E ANEXO DE PERSOAL DO CONCELLO DE VILA DE CRUCES. EXP Nº 233/2019
ADMINISTRACIÓN LOCAL — Municipal — Vila de Cruces (Persoal, oposicións, 08/04/2019)

O Pleno da Corporación en sesión ordinaria celebrada con data 1 de abril de 2019 acordou a aprobacion inicial da modificación puntual da Relación de Postos de Traballo, Cadro de Persoal e Anexo de Persoal do Concello de Vila de Cruces, a efectos da creación do posto de Tesourería reservado a funcionario/a con habilitación de carácter nacional. En cumprimento do establecido no artigo 202.2 da Lei 2/2015 de Emprego Público de Galicia, a documentación relativa á Relación de Postos de Traballo ponse de manifesto na Secretaría Xeral e na Sede Electrónica (https://viladecruces.sedelectronica.es/transparency), por un prazo de vinte (20) días hábiles, contados a partir do seguinte ao da publicación do presente anuncio no Boletín Oficial da Provincia de Pontevedra, durante os cales os interesados poderán examinar a documentación e presentar alegacións ante o Pleno da Corporación. A modificación considerarase definitivamente aprobada se durante o citado prazo non se presentaron reclamacións. En caso contrario, a relación de postos de traballo deberá ser obxecto de aprobación definitiva, previa resolución das reclamacións, suxestións ou alegacións presentadas. Así mesmo, consonte o diposto no artigo 126.3 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de Réxime Local; e artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais; ponse de manifesto, nas mesmas condicións, a documentación relativa á modificación do Cadro de Persoal e Anexo de Persoal, por un prazo de quince (15) días hábiles, durante os cales os interesados poderán examinala e presentar alegacións ante o Pleno da Corporación. Entenderase definitivamente aprobada a modificación do cadro de persoal e anexo de persoal se durante o citado prazo non se presentaron reclamacións. En caso contrario, o Pleno disporá dun mes para resolvelas. DOCUMENTO ASINADO ELECTRONICAMENTE Á MARXE
DELEGACIÓN DE ALCALDÍA PARA A CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Valga (Outros documentos, notificacións e informacións públicas, 01/07/2019)

Por Decreto de Alcaldía de 17 de xuño de 2019, delégase na concelleira Agustina Begoña Piñeiro Busto, a celebración de matrimonio civil o día 5 de xullo de 2019 ás 13:00 horas no Concello de Valga entre Paul Richard Almorox Cañedo Arguelles con DNI XXXXXXXXX e Kyrylo Masanas Sandache con DNI XXXXXXXXX. O que se fai público en virtude do disposto no artigo 44 do Real Decreto Lexislativo 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Asinado en data ao marxe O Alcalde, Asdo.: José Mª Bello Maneiro.
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE SETEMBRO DE 2019
ADMINISTRACIÓN LOCAL — Provincial — Deputación Provincial (Subvencións e axudas, 28/10/2019)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de setembro de 2019 e que tramitou o Servizo de Cohesión Social e Xuventude da institución provincial. Pontevedra, 15 de outubro de 2019.—A deputada delegada (Por delegación, o deputado delegado, segundo a R. p. 2019017314, de 2/10/2019), Carlos López Font.—O secretario, Carlos Cuadrado Romay.
ANUNCIO DE EMPRAZAMENTO (PROCEDEMENTO ORDINARIO 225/2019)
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 07/08/2019)

No Xulgado do Contencioso – Administrativo numero 2 de Pontevedra interpúxose o recurso contencioso – administrativo co número de procedemento ordinario 225/2019, promovido pola Entidade Local Menor de Vilasobroso, contra o acto presunto do Concello de Mondariz, polo que se desestima a reclamación de abono do importe correspondente ao 25% dos impostos municipais devengados no ámbito territorial da Entidade Local Menor de Vilasobroso. En consecuencia, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso – administrativa, e dando cumprimento ao requirimento efectuado polo Xulgado do Contencioso – Administrativo número 2 de Pontevedra con data 18 de xullo de 2019, notifícase aos/ás interesadas para que, se ao seu dereito convén, poidan comparecer perante o referido Xulgado no prazo de nove (9) días contados desde o seguinte ao da publicación do presente emprazamento. Mondariz, 29 de xullo de 2019 O Alcalde
COMUNICACIÓN DE INTERPOSICIÓN DO RECURSO DE REPOSICIÓN E TRÁMITE DE AUDIENCIA AOS INTERESADOS NO EXP. Nº U1401/2016 MERCADO MUNICIPAL DE VENTA AMBULANTE EN DOMINIO PÚBLICO- POSTO Nº 13
ADMINISTRACIÓN LOCAL — Municipal — Bueu (Outros documentos, notificacións e informacións públicas, 26/03/2019)

De conformidade co disposto no artigo 118.2 e aos efectos do sinalado nos artigos 4 e 45.1. a) da Lei 39/2015, de 1 de Outubro, de Procedemento Administrativo Común das Administracións Públicas, polo presente anuncio ponse en coñecemento de posibles interesados a presentación por DªMaria Collado Montalbo Rubina, (DNI ***8524**), de recurso potestativo de reposición, (2019-E-RE-241 do 20.02.2019), contra acordo da Xunta de Goberno Local de data 14.01.2019 relativo ao posto nº 13 do Mercado municipal de venda ambulante en dominio público dos luns e xoves do Concello de Bueu, (Expediente U1401/2016), asi como a apertura do trámite de audiencia sinalado no referido artigo 118.2. Os interesados que así o consideren, poderán formular as alegacións que estimen pertinentes dentro do prazo de dez días hábiles, contados a partir do día seguinte á publicación deste anuncio, indicándolles que o contido íntegro do acto poderá consultarse no Departamento de Urbanismo do Concello de Bueu, de luns a venres, en horario de 8:00 a 14:00 horas. (Documento asinado electrónicamente ao marxe) O Alcalde, Félix Juncal Novas
APROBACIÓN PREZO PÚBLICO XANTAR DA LAMPREA
ADMINISTRACIÓN LOCAL — Municipal — Arbo (Outros documentos, notificacións e informacións públicas, 20/03/2019)

Por acordo da Xunta de Goberno Local adoptado, por delegación do Plenario, en sesión celebrada o 7 de marzo de 2019, aprobouse o prezo público da comida oficial da Festa da Lamprea do ano 2019, polo que en cumprimento do disposto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese a súa publicación para facelo público: De conformidade co previsto nos artigos 127 e 41 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, este Concello establece o prezo público pola prestación por parte do Concello de Arbo da actividade de comida oficial a celebrar o día 27 de abril de 2019 no marco da celebración da Festa da Lamprea deste ano 2019. Están obrigados ao pagamento do prezo público regulado neste acordo os que se beneficien a través da participación como comensais na comida oficial organizada polo Concello á que se refire o artigo anterior, e pola que deban satisfacer este. Tratándose de menores de idade estarán obrigados ao pagamento do prezo público os/as pais/nais, titores/as ou responsables legais ou de feito dos/das nenos/as que participen como comensais nesta comida oficial. O prezo por comensal fíxase en 45,00 € (IVE incluído). O cobro do prezo público farase mediante sistema de ingreso na entidade bancaria e no número de conta municipal que a Tesourería Municipal facilitará ao efecto. Acreditarase o pagamento mediante xustificante bancario que remitirá ao persoal responsable da actividade no concello, con data límite do día anterior á celebración da comida oficial. Como requisito para acceder a dita comida oficial esixirase o depósito previo do importe total do prezo público. Unha vez aboado o prezo correspondente, o interesado só terá dereito a devolución cando por causas non imputables a el non se celebrase a comida oficial ou fose anulada polo Concello. Non existirán bonificacións nin exención de ningunha clase na exacción deste prezo público, sen prexuízo das invitacións que, en atención protocolaria, se puideran entregar a autoridades e outras personalidades. Este prezo público entrará en vigor o mesmo día da súa publicación no Boletín Oficial da Provincia.” O alcalde – Horacio Gil Expósito. Documento asinado electrónicamente.
DH. C36.1905. SOLICITUDE DE LINO RUIBAL PEREIRA (CCUU PEDRA BICUDA), DE CONCESIÓN DE APROVEITAMENTO DE AUGA NO LUGAR DE PIÑEIRO, NA PARROQUIA DE BRIALLOS (SAN CRISTOVO), CONCELLO DE PORTAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 06/02/2019)

Mary Esther Manselgas Arinas, en representación da CCUU Pedra Bicuda, solicita de Augas de Galicia a concesión dun caudal de 10465,38 m3/ano de auga, procedente de seis mananciais, no lugar de Piñeiro, na parroquia de Briallos (San Cristovo), no concello de Portas (Pontevedra), con destino a uso doméstico e rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Pedra Bicuda CAUDAL: 10465,38 m3/ano DESTINO: Uso doméstico ORIXE: 6 mananciais M1 en pol.206, parc.149 do catastro de Portas M2 en pol.206, parc.155 do catastro de Portas M3 en pol.206, parc.154 do catastro de Portas M4 en pol.207, parc.300 do catastro de Portas M5 e M6 en pol.207, parc.10126 do catastro de Portas LUGAR: Piñeiro PARROQUIA: Briallos (San Cristovo) CONCELLO: Portas Os mananciais M1, M4, M5 e M6 cáptanse mediante galerías rematadas en arquetas de ladrillo. M2 cáptase en arqueta circular 4 m prof. e M3 en arqueta rectangular 1,5 m prof. Dende cada arqueta condúcese a auga ata almacén formigón en pol.206, parc.151 que contén 24 depósitos individuais. Dende cada depósito individual parte tubo ata cada unha das vivendas da comunidade para uso doméstico e rega da parcela circundante a cada unha destas. Preténdese substituír almacén actual por nave 10,75x18,00x3,00 m dotada de 24 depósitos individuais aceiro inoxidable e renovar as conducións de auga dende os mananciais e ata as vivendas. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata. Vigo, 21 de xaneiro de 2019 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
NOMEAMENTO FUNCIONARIOS
ADMINISTRACIÓN LOCAL — Municipal — Mondariz-Balneario (Persoal, oposicións, 27/05/2019)

A Alcaldía, mediante resolucións do 14 de maio de 2019, nomeou funcionarios de carreira deste concello a: Os ditos nomeamentos efectuáronse segundo propostas dos tribunais cualificadores, aos cales se lles dá publicidade de conformidade co disposto no artigo 17 do Decreto 95/1991, do 20 de marzo. Contra as ditas resolucións de nomeamento, que poñen fin á vía administrativa, poderán interpoñer os interesados, ben o recurso potestativo de reposición, ante o mesmo órgano que a ditou e no prazo dun mes contado desde o día seguinte ao da súa notificación, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ben o recurso contencioso-administrativo no prazo de dous meses, contados a partir do día seguinte ao da súa notificación, ante o Xulgado do Contencioso-Administrativo de Pontevedra. Non obstante, os interesados tamén poderán interpoñer calquera outro recurso que consideren procedente conforme a dereito. Mondariz Balneario a data que figura a marxe. O Alcalde. Asdo.: José Antonio Lorenzo Rodríguez
APROBACIÓN INICIAL ORZAMENTO 2020
ADMINISTRACIÓN LOCAL — Municipal — Valga (Presupostos e cadros de persoal, 02/12/2019)

En cumprimento do disposto no artigo 169.1 do Real Decreto Lexislativo 2/2004, de 5 de marzo, que aprobou o Texto Refundido da Lei Reguladora de Facendas Locais, comunícase que na Intervención desta Entidade Local atópase exposta ao público a documentación relativa ao Orzamento Xeral e Anexos para o ano 2020, que foi aprobado inicialmente na sesión plenaria celebrada o día 25/11/2019, acordo que devirá definitivo no suposto de non presentarse alegacións. A estes efectos, todos aqueles interesados que estean lexitimados segundo o previsto no artigo 170.1 da citada Lei de Facendas Locais, sobre a base dos motivos taxativamente enumerados no apartado 2 do mesmo artigo, poderán presentar reclamacións ou suxestións dentro do prazo de quince (15) días hábiles, contados a partir do seguinte ao da publicación deste anuncio no Boletín Oficial da Provincia de Pontevedra, no Rexistro Xeral da Casa do Concello e en horario de oficina, debendo dirixir os seus escritos ao Pleno da Corporación. Asinado dixitalmente en data ao marxe. O alcalde, José María Bello Maneiro
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO O IMPOSTO SOBRE BENS INMOBLES DE NATUREZA URBANA DO EXERCICIO TRIBUTARIO 2019
ADMINISTRACIÓN LOCAL — Municipal — Guarda, A (Recadación, 02/07/2019)

A Presidencia desta C orporación, mediante resolución núm.2019-0870, de 25 de xuño de 2019, aprobou o padrón do imposto sobre bens inmobles de natureza urbana do exercicio tributario 2019 do Concello de A Guarda. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, o recurso de reposición, regulado no artigo 14.2 do Real Decreto Lexislativo 2/2004, polo que se aproba o Texto refundido da Lei Reguladora das Facendas Locais, previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 62.3 da Lei 58/2003 Xeral Tributaria, comunícase ós contribuíntes afectados que o período voluntario de cobranza do imposto sobre bens inmobles de natureza urbana correspondente ó exercicio tributario 2019 para o Concello de A Guarda será do día 1 de xullo de 2019 ao 7 de setembro de 2019, ámbalas dúas datas inclusive. A taxa deberá satisfacerse a través das seguintes entidades bancarias: O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Documento asinado dixitalmente á marxe. O alcalde Antonio Lomba Baz
DH. A36.64973. SOLICITUDE A CCUU MORILLAS 2, DE CONCESIÓN DUN CAUDAL DE AUGA NO LUGAR DE MORILLAS, NO CONCELLO DE CAMPO LAMEIRO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/04/2019)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Morillas II CAUDAL: 920,00 m3/ano DESTINO: uso doméstico ORIXE: manancial en pol.7, parc.273 do catastro de Campo Lameiro LUGAR: Morillas PARROQUIA: Morillas (Santiago) CONCELLO: Campo Lameiro A auga cáptase en arqueta 0,80x0,80x0,5 m protexida por caseta 3,00x3,00x1,60 m e condúcese mediante tubo PE Ø 63 mm, 658,00 m lonx a depósito formigón 4,30x2,10x2,30 m na mesma parc. do que parte tubo Ø 40 mm, do que se deriva a auga a cada unha das vivendas que abastece a comunidade. Preténdese demoler o actual depósito e construír nave bloques formigón 7,50x7,80x3,0 m que conterá seis depósitos individuais poliéster.3000 l, así como cambiar as actuais conducións de auga. Dende catro dos novos depósitos partirá tubo PE Ø 32 mm ata cada unha das vivendas. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Campo Lameiro ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 3 de abril de 2019 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
APROBACIÓN DEFINITIVA SUPLEMENTO DE CRÉDITO Nº 2-19
ADMINISTRACIÓN LOCAL — Municipal — Sanxenxo (Presupostos e cadros de persoal, 30/12/2019)

Aprobado inicialmente a modificación de crédito, na modalidade de suplemento de crédito nº 2/19, financiado con remanente de tesourería, por importe de 92.842,99 euros, e de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, procedéndose á súa publicación para aprobación definitiva consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do orzamento xeral correspondente ao ano 2019 da entidade local, queda do seguinte xeito: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, A alcaldesa acctal., Ayose Clemente Francisco Cazco Urango
APROBACIÓN INICIAL E EXPOSICIÓN PÚBLICA DO ORZAMENTO XERAL DO 2020
ADMINISTRACIÓN LOCAL — Municipal — Meis (Presupostos e cadros de persoal, 10/12/2019)

Aprobado inicialmente polo Pleno da Corporación en sesión ordinaria celebrada o día 29 de novembro de 2019, o Orzamento Xeral para o exercicio económico 2020, as bases de execución, o cadro de persoal e a relación de postos de traballo para dito exercicio, en cumprimento do disposto no artigo 169.1 do Real Decreto Lexislativo 2/2004, do 5 de marzo, e disposicións concordantes, exponse ao público, por prazo de quince días hábiles, a contar dende o día seguinte ao da publicación do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, as cales deberán ser dirixidas ao Sra. Alcaldesa-Presidente desta Corporación. Meis, a 2 de decembro de 2019, asinado electronicamente. A alcaldesa Marta Giráldez Barral
DH. W36.66835. SOLICITUDE DE MIGUEL ÁNGEL GARCÍA SALAZAR DE AUTORIZACIÓN OBRAS PARA CAMBIO DE USO DE EDIFICACIÓN EXISTENTE NO LUGAR DE RAMALLEIRA, SANTA COMBA DE BÉRTOLA (VILABOA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 16/09/2019)

As obras solicitadas consisten na legalización de edificación existente constituída por nave industrial de 587 m2 de superficie construída, planta baixa e planta soto, cimentación de formigón, estrutura de formigón, cuberta de prancha, peche de parcela de postes e zócolo de fábrica e malla metálica de 75 m de lonxitude en parcela de referencia catastral 36058A001003600001BG, en zona de policía e a unha distancia de 35,53 m do leito do río Tomeza, no lugar de Ramalleira, parroquia de Bértola, concello de Vilaboa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 19 de xuño de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros